Legal Document

Category: 129

Text:
70. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2054 της 18 Μαρτ. / 1 Απρ. 1992  (ΦΕΚ Α΄ 49) (Άρθρ. 1 του Νομ. 1266/82) Συντελεστής φερεγγυότητας των πιστωτικών ιδρυμάτων που έχουν την έδρα τους στην Ελλάδα. Αφού έλαβε υπόψη: α)Το Νομ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)τον Α. Ν. 1665/51 «περί λειτουργίας και ελέγχου τραπεζών». γ)το Ν.Δ. 588/48 «περί ελέγχου της πίστεως». δ)το  Νομ. 1338/12/17.3.83 περί εφαρμογής του κοινοτικού δικαίου. ε)το Νομ. 2190/20, όπως ισχύει σήμερα. στ)την Οδηγία 89/647/ΕΟΚ/18.12.1989 όπως τροποποιήθηκε με την Οδηγία 91/31/ΕΟΚ/19.12.1990, αποφασίζουμε: Ο συντελεστής φερεγγυότητας των πιστωτικών ιδρυμάτων που έχουν την έδρα τους στην Ελλάδα ορίζεται ως εξής: ΚΕΦΑΛΑΙΟ ΠΡΩΤΟ: ΠΕΔΙΟ ΕΦΑΡΜΟΓΗΣ 1.Η παρούσα Πράξη έχει εφαρμογή στα πιστωτικά ιδρύματα που έχουν την έδρα τους στην Ελλάδα, εκτός από το Ταχυδρομικό Ταμιευτήριο, το Ταμείο Παρακαταθηκών και Δανείων και η Ελληνική Τράπεζα Βιομηχανικής Αναπτύξεως. Η Τ.Ε. δύναται, με μεταγενέστερη Πράξη του Διοικητή της, να υπαγάγει  ένα ή περισσότερα από τα εξαιρούμενα ιδρύματα στις ρυθμίσεις της παρούσης Πράξης. ΚΕΦΑΛΑΙΟ ΔΕΥΤΕΡΟ: ΟΡΙΣΜΟΙ 1.Για τους σκοπούς της παρούσας, νοούνται ως: α-«αρμόδιες αρχές», οι αρμόδιες για την εποπτεία των πιστωτικών ιδρυμάτων αρχές. Για τα πιστωτικά ιδρύματα που έχουν την έδρα τους στην Ελλάδα, η Τράπεζα της Ελλάδος. β-«Ζώνη Α», όλα τα κράτη μέλη και όλες οι άλλες χώρες πλήρη μέλη του Οργανισμού Οικονομικής – Συνεργασίας και Ανάπτυξης (ΟΟΣΑ) καθώς και οι χώρες που έχουν συνάψει ειδικές συμφωνίες δανειοδότησης με το Διεθνές Νομισματικό Ταμείο (ΔΝΤ) και συνδέονται με τις γενικές συμφωνίες δανειοληψίας (ΓΣΔ) του ΔΝΤ. «Κάθε χώρα, εν τούτοις, που αναδιαπραγματεύεται το εξωτερικό δημόσιο χρέος της, δεν μπορεί να αποτελέσει μέλος της «Ζώνης Α΄ « για μία περίοδο πέντε ετών». Το μέσα σε «» εδάφιο προστέθηκε με την παρ.1 της Πράξης Διοικ.Τ.Ε.2387/6.5.96 (ΦΕΚ Α΄87). γ-«Ζώνη Β», όλες οι χώρες εκτός από εκείνες της Ζώνης Α. δ-«πιστωτικά ιδρύματα της Ζώνης Α», όλα τα πιστωτικά ιδρύματα στα οποία έχει χορηγηθεί άδεια λειτουργίας, σύμφωνα με τις σχετικές κοινοτικές διατάξεις, συμπεριλαμβανομένων των υποκαταστημάτων τους στις τρίτες χώρες καθώς και όλες οι δημόσιες ή ιδιωτικές επιχειρήσεις που εμπίπτουν στον ορισμό του πιστωτικού ιδρύματος, σύμφωνα με τις κοινοτικές διατάξεις και έχουν άδεια λειτουργίας σε άλλες χώρες της Ζώνης Α, συμπεριλαμβανομένων των υποκαταστημάτων τους. ε-«Πιστωτικά ιδρύματα της Ζώνης Β», όλες οι ιδιωτικές ή δημόσιες επιχειρήσεις, που έχουν άδεια να λειτουργούν έξω από τη Ζώνη Α και που υπάγονται στον κοινοτικό ορισμό του πιστωτικού ιδρύματος, συμπεριλαμβανομένων των υποκαταστημάτων τους στην Κοινότητα. στ-«Μη τραπεζικός τομέας», το σύνολο των δανειζομένων, εκτός από τα πιστωτικά ιδρύματα, όπως ορίζονται στην τέταρτη και πέμπτη περίπτωση της παραγράφου αυτής, τις κεντρικές τράπεζες, τις κεντρικές κυβερνήσεις, τις περιφερειακές Κυβερνήσεις και τις τοπικές αρχές, τις Ευρωπαϊκές Κοινότητες, την Ευρωπαϊκή Τράπεζα Επενδύσεων και τις πολυμερείς τράπεζες αναπτύξεως όπως ορίζονται στην έβδομη περίπτωση της παραγράφου αυτής. ζ-«πολυμερείς τράπεζες αναπτύξεως», η Ευρωπαϊκή Τράπεζα για την ανασυγκρότηση και Ανάπτυξη, η Διεθνής Τράπεζα Ανασυγκρότησης και Ανάπτυξης, η Διεθνής Εταιρία Χρηματοδοτήσεων, η Διαμερικανική Τράπεζα Αναπτύξεως, η Ασιατική Τράπεζα Αναπτύξεως, το Ταμείο Αποκαταστάσεως του Συμβουλίου της Ευρώπης, η «Nordic Investment Bank» και η Τράπεζα Αναπτύξεως της Καραϊβικής. Με την Πράξη Διοικητή Τράπεζας Ελλάδας 2409/27 Μαρτ.-15 Απρ.1997 (ΦΕΚ Α΄53), κατωτ.αριθ.89 καθορίστηκε ότι στην έννοια των «πολυμερών τραπεζών αναπτύξεως», που αναφέρεται στο άνω εδάφ.ζ΄ περιλαμβάνεται και η Inter-American Investment Corpotation. η-εκτός ισολογισμού στοιχεία «υψηλού κινδύνου», «μέσου κινδύνου», «μέτριου κινδύνου», και «χαμηλού κινδύνου», τα στοιχεία που αναφέρονται στο έκτο κεφάλαιο παρ. 3 και περιλαμβάνονται στο παράρτημα 1. θ-«Μητρική επιχείρηση» ,«θυγατρική επιχείρηση» και «όμιλος (επιχειρήσεων)», ως ορίζονται στο άρθρ. 42ε του Νομ. 2190/20, ως εκάστοτε ισχύει. (Αντί για τη σελ. 120,849) Σελ. 120,849(α) Τεύχος 1414 Σελ. 43 Νομοθεσία περί Τραπεζών (Γενικά) 12.Θ.α.70 ι-ειδικά για την εφαρμογή του έκτου κεφαλαίου παρ. 1 στοιχ. β), ως και του όγδοου κεφαλαίου περιλαμβάνονται στην έννοια των «τοπικών αρχών», διοικητικοί μη κερδοσκοπικοί οργανισμοί, υπεύθυνοι ενώπιον της κεντρικής κυβερνήσεως ή των «τοπικών αρχών» διοικητικοί μη κερδοσκοπικοί οργανισμοί, υπεύθυνοι ενώπιον της κεντρικής κυβερνήσεως ή των τοπικών αρχών καθώς και μη κερδοσκοπικές επιχειρήσεις που αποτελούν  ιδιοκτησία  της κεντρικής  κυβερνήσεως,  τοπικών αρχών ή αρχών που, κατά τη γνώμη των αρμοδίων αρχών έχουν τα ίδια καθήκοντα με τις τοπικές αρχές. «Στην έννοια των «τοπικών αρχών» περιλαμβάνονται επίσης οι εκκλησίες και θρησκευτικές κοινότητες που έχουν την μορφή νομικών προσώπων δημοσίου δικαίου, στο βαθμό που μπορούν να επιβάλλουν φόρους σύμφωνα με τη νομοθεσία που τους παρέχει το δικαίωμα αυτό. Ωστόσο, στην περίπτωση αυτή οι ειδικές ρυθμίσεις που προβλέπονται στο έβδομο κεφάλαιο δεν έχουν εφαρμογή». Οι μέσα σε «» φράσεις προστέθηκαν με την παρ.1 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. κ. «αναγνωρισμένα χρηματιστήρια»: χρηματιστήρια που κατά την κρίση της Τράπεζας της Ελλάδος λειτουργούν κανονικά διέπονται από κανόνες, που θεσπίζονται ή εγκρίνονται από τις αρμόδιες αρχές της χώρας του χρηματιστηρίου, οι οποίοι ορίζουν τις προϋποθέσεις λειτουργίας του χρηματιστηρίου, τις προϋποθέσεις που πρέπει να πληροί μία σύμβαση προτού γίνει αντικείμενο ουσιαστικής διαπραγμάτευσης στο χρηματιστήριο διαθέτουν σύστημα συμψηφισμού βάσει του οποίου οι συμβάσεις που απαριθμούνται στο Παράρτημα ΙΙΙ υπόκεινται σε υποχρεωτικά καθημερινά όρια καλύμματος που παρέχουν επαρκή κατά την κρίση της Τράπεζας της Ελλάδος διασφάλιση». Το μέσα σε «» εδάφ.(κ) προστέθηκε με την παρ.1 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. Σελ. 120,850(α) Τεύχος 1414 Σελ. 44 ΚΕΦΑΛΑΙΟ ΤΡΙΤΟ: ΓΕΝΙΚΕΣ ΑΡΧΕΣ 1.Ο συντελεστής φερεγγυότητας που αναφέρεται στις επόμενες παραγράφους εκφράζει τα ίδια κεφάλαια, κατά την έννοια του τέταρτου κεφαλαίου, ως ποσοστό του συνόλου των εντός και εκτός ισολογισμού στοιχείων του ενεργητικού, σταθμισμένων σύμφωνα με το κεφάλαιο πέντε. 2.Ο συντελεστής φερεγγυότητας πιστωτικών ιδρυμάτων που είναι μητρικές επιχειρήσεις, υπολογίζεται σε ενοποιημένη βάση. 3.Πέραν των προβλέψεων της προηγούμενης παραγράφου, σε όλα τα πιστωτικά ιδρύματα, που έχουν την έδρα τους στην Ελλάδα, επιβάλλεται υπολογισμός συντελεστή φερεγγυότητας και σε ατομική και, οσάκις απαιτείται από τη Γενική Επιθεώρηση Τραπεζών, σε υποενοποιημένη βάση. 4.Με τη επιφύλαξη της τήρησης από τα πιστωτικά ιδρύματα των υποχρεώσεων που θεσπίζονται στις προηγούμενες παραγράφους, οι συντελεστές φερεγγυότητας θα υπολογίζονται τουλάχιστον δύο φορές το χρόνο. Η Τράπεζα της Ελλάδος δύναται να απαιτεί τον υπολογισμό τους σε συχνότερα χρονικά διαστήματα. 5.Η Τράπεζα της Ελλάδος δύναται, υπό τον όρο της αμοιβαιότητας, να εκχωρεί την αρμοδιότητά της για την παρακολούθηση της φερεγγυότητας πιστωτικών ιδρυμάτων που λειτουργούν στην Ελλάδα και είναι θυγατρικές πιστωτικών ιδρυμάτων που έχουν την έδρα τους σε άλλο κράτος – μέλος της Κοινότητας, στις αρμόδιες εποπτικές αρχές αυτού του κράτους – μέλους. 12.Θ.α.70 Νομοθεσία περί Τραπεζών (Γενικά) ΚΕΦΑΛΑΙΟ ΤΕΤΑΡΤΟ: ΑΡΙΘΜΗΤΗΣ (ΙΔΙΑ ΚΕΦΑΛΑΙΑ) Η έννοια των ιδίων κεφαλαίων για τους σκοπούς της παρούσας Πράξης καθορίζεται στην Π.Δ/Τ.Ε. 2053/18.3.1992. ΚΕΦΑΛΑΙΟ ΠΕΜΠΤΟ: ΠΑΡΟΝΟΜΑΣΤΗΣ  (ΣΤΟΙΧΕΙΑ ΕΝΕΡΓΗΤΙΚΟΥ ΚΑΙ ΕΚΤΟΣ  ΙΣΟΛΟΓΙΣΜΟΥ ΣΤΟΙΧΕΙΑ ΣΤΑΘΜΙΣΜΕΝΑ ΚΑΤΑ ΤΟΝ ΚΙΝΔΥΝΟ) 1.Τα στοιχεία του ενεργητικού σταθμίζονται, ανάλογα με τον πιστωτικό τους κίνδυνο, με διάφορους συντελεστές, σύμφωνα με τα προβλεπόμενα στα Κεφάλαια έκτο και έβδομο και λαμβάνοντας υπόψη, όπου έχουν εφαρμογή, τις εξαιρέσεις που προβλέπονται στο Κεφάλαιο όγδοο και δέκατο. 2.Στην περίπτωση των εκτός ισολογισμού στοιχείων που απαριθμούνται στο Παράρτημα Ι, χρησιμοποιείται μέθοδος υπολογισμού σε δύο στάδια που περιγράφεται στο έκτο κεφάλαιο παρ. 3. «3.΄Οσον αφορά τα εκτός ισολογισμού στοιχεία που αναφέρονται στο Παράρτημα ΙΙΙ, το ενδεχόμενο κόστος αντικατάστασης των συμβάσεων σε περίπτωση αθέτησης υποχρεώσεων εκ μέρους του αντισυμβαλλομένου υπολογίζεται με μία από τις δύο μεθόδους που περιγράφονται  στο Παράρτημα ΙΙ». Το μέσα σε «» εδάφιο  αντικαταστάθηκε ως άνω από την παρ.2 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. Το κόστος αυτό πολλαπλασιάζεται με το συντελεστή στάθμισης που αντιστοιχεί στον αντισυμβαλλόμενο σύμφωνα με το έκτο κεφάλαιο παρ. 1 εκτός από τον προβλεπόμενο στη διάταξη αυτή συντελεστή στάθμισης ύψους 100% που αντικαθίσταται από το συντελεστή 50% ώστε να προκύψουν αξίες προσαρμοσμένες κατά τον κίνδυνο. 4.Το άθροισμα των σταθμισμένων κατά τον κίνδυνο στοιχείων ενεργητικού καθώς και των εκτός ισολογισμού στοιχείων που αναφέρονται στις προηγούμενες παραγράφους αποτελεί τον παρονομαστή του συντελεστή φερεγγυότητας. ΚΕΦΑΛΑΙΟ ΕΚΤΟ: ΣΥΝΤΕΛΕΣΤΕΣ ΣΤΑΘΜΙΣΗΣ ΚΙΝΔΥΝΟΥ 1.Οι ακόλουθοι συντελεστές στάθμισης εφαρμόζονται στις διάφορες κατηγορίες στοιχείων του ενεργητικού. α)Μηδενικός συντελεστής στάθμισης. (1).Ταμείο και ισοδύναμα στοιχεία. (2).Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης Α. (3).Στοιχεία ενεργητικού που αντιπροσωπεύουν απαιτήσεις έναντι των Ευρωπαϊκών Κοινοτήτων. (4). «Στοιχεία ενεργητικού που αντιπροσωπεύουν απαιτήσεις, που καλύπτονται από τη ρητή εγγύηση των κεντρικών κυβερνήσεων και κεντρικών τραπεζών της  «Ζώνης Α΄» ή της Κοινότητας.» Το μέσα σε «» στοιχ,(4) αντικαταστάθηκε ως άνω από την παρ.2 της Πράξης Διοικ.Τ.Ε.2387/6.5.96 (ΦΕΚ Α΄87). (5).Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης Β που είναι αποτιμημένα και έχουν χρηματοδοτηθεί στο εθνικό νόμισμα του οφειλέτη. (6).Στοιχεία ενεργητικού τα οποία αντιπροσωπεύουν απαιτήσεις που καλύπτονται από τη ρητή εγγύηση κεντρικών κυβερνήσεων και κεντρικών τραπεζών της ζώνης Β, και που είναι αποτιμημένα και έχουν χρηματοδοτηθεί στο κοινό εθνικό νόμισμα του εγγυητή και του οφειλέτη. (7).Στοιχεία ενεργητικού εξασφαλισμένα, κατά την κρίση των αρμόδιων αρχών, με τίτλους που έχουν εκδοθεί από κεντρικές κυβερνήσεις ή κεντρικές τράπεζες της ζώνης Α ή τίτλους που έχουν εκδοθεί από τις Ευρωπαϊκές Κοινότητες ή με κατάθεση μετρητών στο δανειοδοτούν ίδρυμα ή με πιστοποιητικά καταθέσεων ή άλλα παρόμοια αξιόγραφα που έχει εκδόσει το ίδιο ίδρυμα και είναι κατατεθειμένα σ’ αυτό. β)Συντελεστής στάθμισης 20%. (1)Στοιχεία ενεργητικού που αντιπροσωπεύουν απαιτήσεις έναντι της Ευρωπαϊκής Τράπεζας Επενδύσεων (ΕΤΕπ). (2)Στοιχεία ενεργητικού που αντιπροσωπεύουν απαιτήσεις έναντι πολυμερών τραπεζών ανάπτυξης. (3).Στοιχεία ενεργητικού που αντιπροσωπεύουν απαιτήσεις που καλύπτονται από ρητή εγγύηση της Ευρωπαϊκής Τράπεζας Επενδύσεων (ΕΤΕπ). (4).Στοιχεία ενεργητικού που αντιπροσωπεύουν απαιτήσεις που καλύπτονται από ρητή εγγύηση πολυμερών τραπεζών ανάπτυξης. «(5).Στοιχεία του Ενεργητικού που αντιπροσωπεύουν απαιτήσεις έναντι των ελληνικών Οργανισμών Τοπικής Αυτοδιοίκησης ή είναι εξασφαλισμένα, κατά την κρίση της Τράπεζας της Ελλάδος, με τίτλους που έχουν εκδοθεί από τους Οργανισμούς αυτούς, ως και απαιτήσεις έναντι περιφερειακών κυβερνήσεων ή τοπικών αρχών λοιπών κρατών της ζώνης Α με την επιφύλαξη των διατάξεων του εβδόμου κεφαλαίου». Το μέσα σε «» σημείο.(5) αντικαταστάθηκε ως άνω από την παρ.3 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. (Αντί για τη σελ. 120,851) Σελ. 120,851(α) Τεύχος 1414 Σελ. 45 Νομοθεσία περί Τραπεζών (Γενικά) 12.Θ.α.70 «(6).Στοιχεία του Ενεργητικού που αντιπροσωπεύουν απαιτήσεις που φέρουν τη ρητή εγγύηση, συμπεριλαμβανομένων των εγγυήσεων υπό μορφή τίτλων, ελληνικών Οργανισμών Τοπικής Αυτοδιοίκησης και περιφερειακών κυβερνήσεων ή τοπικών αρχών λοιπών κρατών της ζώνης Α με την επιφύλαξη των διατάξεων του εβδόμου κεφαλαίου». Το μέσα σε «» σημείο.(6) αντικαταστάθηκε ως άνω από την παρ.4 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. (7).Στοιχεία ενεργητικού που αντιπροσωπεύουν απαιτήσεις έναντι πιστωτικών ιδρυμάτων της ζώνης Α, και τα οποία δεν ανήκουν στα ίδια κεφάλαια των ιδρυμάτων αυτών κατά την έννοια της Πράξης Διοικητή Τράπεζας της Ελλάδος 2053/18.3.92 για τα πιστωτικά ιδρύματα που λειτουργούν στην Ελλάδα ή, όσον αφορά πιστωτικά ιδρύματα που έχουν την έδρα τους σε άλλο κράτος της Ζώνης Α, δεν συνυπολογίζονται στα ίδια κεφάλαια των ιδρυμάτων αυτών, σύμφωνα με τη σχετική Κοινοτική νομοθεσία. (8).Στοιχεία ενεργητικού που αντιπροσωπεύουν απαιτήσεις, ληξιπρόθεσμες εντός έτους κατ’ ανώτατο όριο, έναντι πιστωτικών ιδρυμάτων της Ζώνης Β, εκτός των τίτλων που έχουν εκδοθεί από τα ιδρύματα αυτά και τα οποία θεωρούνται συστατικό στοιχείο των ιδίων κεφαλαίων τους. (9).Στοιχεία ενεργητικού που καλύπτονται από ρητή εγγύηση πιστωτικών ιδρυμάτων της ζώνης Α. (10).Στοιχεία ενεργητικού που αντιπροσωπεύουν απαιτήσεις, ληξιπρόθεσμες εντός έτους κατ’ ανώτατο όριο, και τα οποία καλύπτονται από ρητή εγγύηση πιστωτικών ιδρυμάτων της ζώνης Β. (11).Στοιχεία ενεργητικού εξασφαλισμένα, κατά την κρίση των αρμοδίων εποπτικών αρχών, με τίτλους που έχουν εκδοθεί από την Ευρωπαϊκή Τράπεζα Επενδύσεων, την Ευρωπαϊκή  Τράπεζα για Ανασυγκρότηση και Ανάπτυξη ή από πολυμερείς τράπεζες ανάπτυξης. (12).Στοιχεία ταμείου που βρίσκονται στη διαδικασία είσπραξης. γ)Συντελεστής στάθμισης 50%. (1).Δάνεια που εξασφαλίζονται πλήρως, κατά την κρίση των αρμοδίων αρχών, με υποθήκες σε κατοικίες στις οποίες διαμένει ή πρόκειται να διαμείνει ή τις οποίες εκμισθώνει ή θα εκμισθώνει ο οφειλέτης. Σελ. 120,852(α) Τεύχος 1414 Σελ. 46 «Τίτλοι που εξασφαλίζονται με υποθήκη» (mortgage-backed securities) μπορούν να εξομοιωθούν με τα δάνεια που αναφέρονται στο παρόν εδάφιο ή στην παρ.4  του δεκάτου κεφαλαίου, εφόσον η Τράπεζα της Ελλάδος, έχοντας υπόψη το σχετικό νομοθετικό πλαίσιο, θεωρεί ότι οι εν λόγω τίτλοι είναι ισοδύναμοι, ως προς τον πιστωτικό κίνδυνο, με τα δάνεια αυτά. Με κάθε επιφύλαξη για το είδος των τίτλων που είναι δυνατόν να συμπεριληφθούν και πληρούν τις προϋποθέσεις του παρόντος εδαφίου, οι «τίτλοι που εξασφαλίζονται με υποθήκη» είναι δυνατόν να συμπεριλαμβάνουν τίτλους κατά την έννοια του άρθρ.2, παρ.1 εδάφ.α(i), (περίπτ.αα) του Νόμ.2396/1996. Ειδικότερα, θα πρέπει, κατά την κρίση της Τράπεζας της Ελλάδος, να πληρούνται οι παρακάτω προϋποθέσεις: i) οι τίτλοι αυτοί εξασφαλίζονται πλήρως και άμεσα από ένα σύνολο ενυπόθηκων δανείων με τα ίδια χαρακτηριστικά, με αυτά των δανείων που αναφέρονται  στο παρόν εδάφιο ή στην παρ.4 του δεκάτου κεφαλαίου και τα οποία είναι απολύτως ενήμερα κατά μεταφορά τους προς δημιουργία των ως άνω τίτλων( τίτλοι που εξασφαλίζονται με υποθήκη). ii) έχει εγγραφεί επί των υπεγγύων περιουσιακών στοιχείων και σε αποδεκτό βαθμό υψηλής τάξης υποθήκη είτε άμεσα από τους επενδυτές σε «τίτλους που εξασφαλίζονται με υποθήκη» είτε για λογαριασμό τους από κάποιο διαχειριστή ή άλλο εξουσιοδοτημένο εκπρόσωπο, κατά την ίδια αναλογία που αντιπροσωπεύουν οι τίτλοι που κατέχουν ατομικά οι επενδυτές προς το σύνολο των διαθεσίμων τίτλων αυτής της κατηγορίας». Οι μέσα σε «» φράσεις προστέθηκαν με την παρ.5 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113 12.Θ.α.70 Νομοθεσία περί Τραπεζών (Γενικά) (2).Έξοδα επομένων χρήσεων και έσοδα χρήσεως εισπρακτέα εφόσον το πιστωτικό ίδρυμα δεν είναι σε θέση να προσδιορίσει τον συντελεστή στάθμισης του αντισυμβαλλομένου. δ)Συντελεστής στάθμισης 100%. (1).Στοιχεία ενεργητικού που αντιπροσωπεύουν απαιτήσεις έναντι κεντρικών κυβερνήσεων και κεντρικών τραπεζών της ζώνης Β, εκτός εκείνων που είναι αποτιμημένα και έχουν χρηματοδοτηθεί στο νόμισμα του οφειλέτη. (2).Στοιχεία ενεργητικού που αντιπροσωπεύουν απαιτήσεις έναντι περιφερειακών κυβερνήσεων ή τοπικών αρχών της ζώνης Β. (3).Στοιχεία ενεργητικού που αντιπροσωπεύουν απαιτήσεις, ληξιπρόθεσμες εντός διαστήματος μεγαλύτερου του έτους, έναντι πιστωτικών ιδρυμάτων της ζώνης Β. (4).Στοιχεία ενεργητικού που αντιπροσωπεύουν απαιτήσεις, έναντι των μη τραπεζικών τομέων της ζώνης Α και της ζώνης Β. (5).Πάγια στοιχεία, ήτοι τα εξής: ι.Γήπεδα και κτίρια ιι.Τεχνικές εγκαταστάσεις και μηχανήματα ιιι.Άλλες εγκαταστάσεις, εργαλεία, έπιπλα και λοιπός εξοπλισμός. ιν.Προκαταβολές για τα ως άνω ως και πρόσθετα υπό κατασκευή ενσώματα πάγια στοιχεία. (6).Χαρτοφυλάκια μετοχών, συμμετοχές και άλλα συστατικά στοιχεία των ιδίων κεφαλαίων άλλων πιστωτικών ιδρυμάτων, τα οποία δεν αφαιρούνται από τα ίδια κεφάλαια του δανειοδοτούντος ιδρύματος. (7).Όλα τα υπόλοιπα στοιχεία ενεργητικού, εκτός από εκείνα που έχουν αφαιρεθεί από τα ίδια κεφάλαια. 2. «Οι μέθοδοι που περιγράφονται στο Παράρτημα ΙΙ εφαρμόζονται στα εκτός ισολογισμού στοιχεία του Παραρτήματος ΙΙΙ εκτός από:  - τις συμβάσεις που αποτελούν αντικείμενο διαπραγμάτευσης σε αναγνωρισμένα χρηματιστήρια - τις συμβάσεις πράξεων συναλλάγματος αρχικής διάρκειας μέχρι δεκατεσσάρων ημερών, εξαιρουμένων των συμβάσεων που αφορούν χρυσό». Η παρ.2 αντικαταστάθηκε ως άνω από την παρ.6 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. 3.Η ακόλουθη μέθοδος εφαρμόζεται στα εκτός ισολογισμού στοιχεία που δεν αναφέρονται στην παρ. 2. Πρώτον, κατατάσσονται σε ομάδες ανάλογα με το βαθμό κινδύνου που ορίζεται στο Παράρτημα 1. Συνυπολογίζεται η πλήρης αξία των στοιχείων υψηλού κινδύνου, το 50% της αξίας των στοιχείων μέσου κινδύνου, το 20% της αξίας των στοιχείων μέτριου κινδύνου, ενώ θεωρείται ως μηδενική η αξία των στοιχείων χαμηλού κινδύνου. Οι αξίες των στοιχείων αυτών, αφού προηγουμένως σταθμισθούν, όπως περιγράφεται πιο πάνω,  πολλαπλασιάζονται με τους συντελεστές στάθμισης που προσδίδονται στους οικείους αντισυμβαλλομένους, σύμφωνα με τα οριζόμενα για τα στοιχεία ενεργητικού στην παρ. 1 του παρόντος κεφαλαίου ως και στο έβδομο κεφάλαιο. Στην περίπτωση πράξεων προσωρινής εκχώρησης και άλλων εκχωρήσεων με υποχρέωση επαναγοράς καθώς και στην περίπτωση υποχρεώσεων αγοράς επί προθεσμία, οι συντελεστές στάθμισης θα είναι εκείνοι οι οποίοι αντιστοιχούν στα εν λόγω στοιχεία και δεν θα λαμβάνεται υπόψη η ιδιότητα των αντισυμβαλλομένων. «Το τμήμα του εγγεγραμμένου κεφαλαίου του Ευρωπαϊκού Ταμείου Επενδύσεων που δεν έχει ζητηθεί να καταβληθεί σταθμίζεται με συντελεστή 20%». Το μέσα σε «» κείμενο προστέθηκε με  την παρ.7 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. 4.Όταν τα εκτός ισολογισμού στοιχεία καλύπτονται από ρητή εγγύηση, σταθμίζονται ως να είχαν συναφθεί για λογαριασμό του εγγυητή και όχι του πραγματικού αντισυμβαλλόμενου. Όταν ο κίνδυνος που προκύπτει από συναλλαγή εκτός ισολογισμού είναι πλήρως και καθ’ ολοκληρίαν ασφαλισμένος, κατά την κρίση των αρμοδίων αρχών, με οιαδήποτε από τα στοιχεία ενεργητικού που αναφέρονται στο έκτο κεφάλαιο παρ. 1 στοιχ. α)σημείο (7) ως και στοιχ. β)σημείο (11), εφαρμόζονται αντίστοιχα συντελεστές στάθμισης 0 ή 20% ανάλογα με την ασφάλεια. «Σταθμίζονται με συντελεστή στάθμισης 50% τα στοιχεία εκτός ισολογισμού που αντιπροσωπεύουν εγγυοδοσίες ή εγγυήσεις πιστώσεων που έχουν χαρακτήρα υποκατάστατων πιστοδοτήσεων και τα οποία εξασφαλίζονται πλήρως κατά την κρίση της Τράπεζας της Ελλάδος με υποθήκες που πληρούν τους όρους του εδαφ. γ(1) της παρ.1 του έκτου κεφαλαίου, υπό την επιφύλαξη ότι ο εγγυητής έχει άμεσο δικαίωμα επί των υπεγγύων». Το μέσα σε «» εδάφιο προστέθηκε με την παρ.8 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. 5.Όταν τα στοιχεία του ενεργητικού και τα εκτός ισολογισμού στοιχεία σταθμίζονται με χαμηλότερο συντελεστή λόγω ύπαρξης ρητής εγγύησης ή ασφάλειας δεκτής από τις αρμόδιες αρχές, η στάθμιση με χαμηλότερο συντελεστή εφαρμόζεται μόνο στο εγγυητικό τμήμα ή σ’ αυτό που καλύπτεται πλήρως από την ασφάλεια. (Μετά τη σελ. 120,852(α) Σελ. 120,8521 Τεύχος 1414 Σελ. 47 Νομοθεσία περί Τραπεζών (Γενικά) 12.Θ.α.70 ΚΕΦΑΛΑΙΟ ΕΒΔΟΜΟ: ΕΙΔΙΚΕΣ ΡΥΘΜΙΣΕΙΣ 1. «Στα Ελληνικά πιστωτικά ιδρύματα εφαρμόζεται μηδενικός συντελεστής στάθμισης για εργασίες τους, είτε εντός είτε εκτός ισολογισμού, που αφορούν χορηγήσεις προς - ή εγγυημένες από ή εξασφαλισμένες, κατά την κρίση της Τράπεζας της Ελλάδος, με τίτλους που έχουν εκδοθεί από -τοπικές αρχές ή περιφερειακές κυβερνήσεις άλλων κρατών μελών της Κοινότητας, εφόσον τα κράτη αυτά εφαρμόζουν το συντελεστή αυτόν για τις εργασίες αυτές». Η παρ.1 αντικαταστάθηκε ως άνω από την παρ.9 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. 2.Η Τράπεζα της Ελλάδος δύναται να μεταβάλλει το συντελεστή των περιπτ. β) (5) και β (6) του έκτου κεφαλαίου. Στην περίπτωση αυτή η Τράπεζα της Ελλάδος θα ενημερώνει σχετικά την Επιτροπή των Ευρωπαϊκών Κοινοτήτων. ΚΕΦΑΛΑΙΟ ΟΓΔΟΟ: ΕΞΑΣΦΑΛΙΣΗ ΜΕ  ΤΙΤΛΟΥΣ ΤΟΠΙΚΩΝ ΑΡΧΩΝ 1. «Με την επιφύλαξη των διατάξεων της παρ.1 του εβδόμου κεφαλαίου εφαρμόζεται  συντελεστής στάθμισης 20% στα Στοιχεία του Ενεργητικού που, κατά την κρίση της Τράπεζας της Ελλάδος, είναι εξασφαλισμένα με τίτλους που εκδίδονται από περιφερειακές κυβερνήσεις ή τοπικές αρχές της Ζώνης Α, με καταθέσεις σε πιστωτικά ιδρύματα κρατών της Ζώνης Α, πλην του παρέχοντος την πίστωση ιδρύματος, ή με πιστοποιητικά καταθέσεων ή άλλα παρόμοια μέσα που εκδίδονται από αυτά τα πιστωτικά ιδρύματα». Η παρ.1 αντικαταστάθηκε ως άνω από την παρ.10 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. 2.Η Τράπεζα της Ελλάδος θα ενημερώνει την Επιτροπή των Ευρωπαϊκών Κοινοτήτων για τις περιπτώσεις εφαρμογής της διατάξεως αυτής. ΚΕΦΑΛΑΙΟ ΕΝΑΤΟ: ΚΑΘΟΡΙΣΜΟΣ ΤΟΥ ΣΥΝΤΕΛΕΣΤΗ ΦΕΡΕΓΓΥΟΤΗΤΑΣ 1.Από 1ης Ιαν. 1993, τα πιστωτικά ιδρύματα υποχρεούνται να διατηρούν μονίμως το συντελεστή που ορίζεται στο τρίτο κεφάλαιο σε ύψος όχι κατώτερο του 8%. Η Τράπεζα της Ελλάδος δύναται να ορίζει ακόμη υψηλότερο συντελεστή. 2.Στην περίπτωση που ο συντελεστής φερεγγυότητας κατέλθει κάτω από το 8%, η Τράπεζα της Ελλάδος μεριμνά ώστε το οικείο πιστωτικό ίδρυμα να λάβει τα κατάλληλα μέτρα, για να επαναφέρει, το ταχύτερο δυνατόν, τον εν λόγω συντελεστή στο ελάχιστο όριο. Σελ. 120,8522 Τεύχος 1414 Σελ. 48 3.Η Τράπεζα της Ελλάδος δύναται να εξαιρεί πιστωτικά ιδρύματα από την υποχρέωση κατάρτισης συντελεστή φερεγγυότητας σε ατομική βάση, σύμφωνα με την παρ. 3 του τρίτου κεφαλαίου, στην περίπτωση που το εξαιρούμενο πιστωτικό ίδρυμα περιλαμβάνεται σε υπολογισμό συντελεστή φερεγγυότητας σε ενοποιημένη βάση. 4.Η Τράπεζα της Ελλάδος στα πλαίσια των υποχρεώσεών της για την παρακολούθηση της τήρησης του ελαχίστου αποδεκτού συντελεστή φερεγγυότητας από τα πιστωτικά ιδρύματα μεριμνά ώστε η μητρική επιχείρηση να λαμβάνει όλα τα απαραίτητα μέτρα για τη δέουσα κατανομή του κεφαλαίου στο εσωτερικό του ομίλου. 12.Θ.α.70 Νομοθεσία περί Τραπεζών (Γενικά) ΚΕΦΑΛΑΙΟ ΔΕΚΑΤΟ: ΜΕΤΑΒΑΤΙΚΕΣ  ΔΙΑΤΑΞΕΙΣ 1.Τα πιστωτικά ιδρύματα των οποίων ο ελάχιστος συντελεστής φερεγγυότητας είναι κατώτερος, κατά την έκδοση της παρούσας πράξης, από το 8% που ορίζεται στο ένατο κεφάλαιο, παρ. 1, υποχρεούνται να λάβουν τα κατάλληλα μέτρα ώστε να προσεγγίσουν βαθμιαία το εν λόγω ποσοστό. Ενόσω δεν επιτυγχάνουν το σκοπούμενο αυτό όριο, δεν μπορούν να επιτρέπουν να κατέλθει περαιτέρω το ποσοστό του συντελεστή. Εάν, πάντως παρατηρηθεί παρόμοια απόκλιση, πρέπει να είναι προσωρινή και να γνωστοποιείται η αιτία στην Τράπεζα της Ελλάδος. 2.Κτηματικές ομολογίες εκδιδόμενες βάσει του Νομ. 3221/24 ως ισχύει σήμερα, σταθμίζονται μέχρι την 31.12.1997 κατά παρέκκλιση του έκτου κεφαλαίου παρ. 1, στοιχ. β) (7) με συντελεστή 10%. 3.Μέχρι την 31.12.1999, δεν θα έχει εφαρμογή στην Αγροτική Τράπεζα της Ελλάδος η παρ. 1 του ενάτου κεφαλαίου. Η εν λόγω τράπεζα πρέπει, πάντως, να προσεγγίσει βαθμιαία το ποσοστό που ορίζεται στη διάταξη αυτή, σύμφωνα με τη μέθοδο που περιγράφεται στην παρ. 1 του παρόντος κεφαλαίου. «4.α.΄Εως τις 31 Δεκ.2006, επιτρέπεται στα πιστωτικά ιδρύματα να εφαρμόζουν συντελεστή στάθμισης κινδύνου 50% στα δάνεια που, κατά την κρίση της Τράπεζας της Ελλάδος, εξασφαλίζονται πλήρως και καθ’ ολοκληρία με υποθήκες επί γραφείων ή εμπορικών χώρων πολλαπλής χρήσης, που βρίσκονται στην Ελλάδα ή στο έδαφος άλλων κρατών μελών της Ευρωπαϊκής ΄Ενωσης τα οποία επιτρέπουν την εφαρμογή του συντελεστή στάθμισης κινδύνου 50% στα δάνεια της κατηγορίας αυτής, με τους ακόλουθους όρους: i) ο συντελεστής στάθμισης κινδύνου 50% εφαρμόζεται στο μέρος του δανείου, το οποίο υπερβαίνει το 50% της αγοραίας αξίας του ενυπόθηκου ακινήτου. Για τους σκοπούς της παρούσας Πράξης ως αγοραία αξία γραφείου ή άλλου εμπορικού χώρου πολλαπλής χρήσης νοείται η τιμή στην οποία θα μπορούσε να πωληθεί το ακίνητο, κατά την ημέρα της εκτίμησης, από ένα πωλητή, που ενεργεί εκούσια σε μη συνδεόμενο με αυτόν αγοραστή, θεωρώντας ως δεδομένο ότι το ακίνητο προσφέρεται δημοσίως προς πώληση, ότι οι συνθήκες που επικρατούν στην αγορά επιτρέπουν την κανονική εκποίησή του και ότι, λαμβάνοντας υπόψη το είδος του ακινήτου, είναι δυνατόν να μεσολαβήσει μια εύλογης διάρκειας περίοδος διαπραγμάτευσης. Η αγοραία αξία πρέπει να υπολογίζεται από δύο διαφορετικούς και ανεξάρτητους (τόσο από τον δανειοδοτούμενο όσο και από το πιστωτικό ίδρυμα που διενεργεί τη χρηματοδότηση), εκτιμητές, οι οποίοι προβαίνουν σε ανεξάρτητες εκτιμήσεις κατά την σύναψη του δανείου. Εάν το ενυπόθηκο γραφείο ή εμπορικός χώρος πολλαπλής χρήσης ευρίσκεται σε περιοχή για την οποία υφίστανται Πίνακες Αντικειμενικής Αξίας Ακινήτων του Υπουργείου Οικονομικών, ως μία των δύο εκτιμήσεων της αγοραίας αξίας του ακινήτου, υποχρεωτικά θα λαμβάνεται η αξία που προκύπτει με βάση το σύστημα αντικειμενικού προσδιορισμού αξίας ακινήτων που έχει θεσπίσει το Υπουργείο Οικονομικών. Η χαμηλότερη μεταξύ των δύο εκτιμήσεων χρησιμοποιείται για τον προσδιορισμό του μέρους του δανείου επί του οποίου θα εφαρμοσθεί ο συντελεστής στάθμισης κινδύνου 50%. Η αξία του ακινήτου επανεκτιμάται τουλάχιστον ανά δωδεκάμηνο ή προκειμένου ειδικά περί δανείων που δεν υπερβαίνουν το ισότιμο του ενός εκατομμυρίου ευρώ και το 5% των ιδίων κεφαλαίων του πιστωτικού ιδρύματος, ανά τριετία. Στις περιπτώσεις ακινήτων σε περιοχές που καλύπτονται από το σύστημα αντικειμενικού προσδιορισμού της αξίας των ακινήτων δεν απαιτείται επανεκτίμηση και από άλλο φορέα,  ενώ στις λοιπές περιπτώσεις η επανεκτίμηση μπορεί να διενεργείται από ένα μόνον ανεξάρτητο εκτιμητή. ii) στο μέρος του δανείου που υπερβαίνει το όριο που καθορίζεται στο σημείο (i) εφαρμόζεται συντελεστής στάθμισης κινδύνου 100%. iii) το ακίνητο πρέπει να χρησιμοποιείται ή να προσφέρεται προς εκμίσθωση από τον ιδιοκτήτη. β. Για τα δάνεια που έχουν χορηγηθεί πριν από την δημοσίευση της παρούσας Πράξης και για τα οποία ήδη εφαρμόζεται συντελεστής στάθμισης κινδύνου 50%, θα πρέπει να εφαρμοσθούν άμεσα οι όροι (i), (ii) και (iii) με εξαίρεση τα όσο προβλέπονται για την ως άνω διαδικασία εκτίμησης της αγοραίας αξίας των γραφείων ή εμπορικών χώρων πολλαπλής χρήσης, η εφαρμογή της οποίας θα πρέπει να έχει ολοκληρωθεί το αργότερο εντός έτους από τη δημοσίευση της παρούσας Πράξης. γ. Για τα δάνεια που θα έχουν χορηγηθεί πριν από την 31 Δεκ.2006, ο συντελεστής στάθμισης κινδύνου 50% εξακολουθεί να ισχύει μέχρι τη λήξη τους, εάν το πιστωτικό ίδρυμα υποχρεούται να τηρήσεις τους συμβατικούς όρους». Η παρ.4 αντικαταστάθηκε ως άνω από την παρ.11 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. (Αντί για τη σελ. 120,853) Σελ. 120,853(α) Τεύχος 1414 Σελ. 49 Νομοθεσία περί Τραπεζών (Γενικά) 12.Θ.α.70 «5.Εφαρμόζεται συντελεστής στάθμισης κινδύνου 50% στις χρηματοδοτικές μισθώσεις ακινήτων που θα έχουν συναφθεί πριν από την 31 Δεκ,.2006 και αφορούν ακίνητα επαγγελματικής χρήσης τα οποία ευρίσκονται στην χώρα της έδρας και διέπονται από νομοθετικές διατάξεις δυνάμει των οποίων ο εκμισθωτής παρακρατεί την πλήρη κυριότητα του μισθίου, μέχρις ότου ο μισθωτής ασκήσει το δικαίωμα  αγοράς». Η παρ.5 αντικαταστάθηκε ως άνω από την παρ.12 της αριθ.2479/27 Αυγ.-4 Οκτ.2001 (ΦΕΚ Α΄220) ΠΔΤΕ, κατωτ.αριθ.113. ΚΕΦΑΛΑΙΟ ΕΝΔΕΚΑΤΟ: ΔΙΕΥΚΡΙΝΙΣΕΙΣ Για τα πιστωτικά ιδρύματα που έχουν την έδρα τους στην Ελλάδα οι στα συνημμένα παραρτήματα αναφερόμενες εργασίες έχουν εφαρμογή στο βαθμό που επιτρέπεται η διεξαγωγή τους από την εκάστοτε ισχύουσα Ελληνική νομοθεσία. Το αυτό ισχύει και για την περίπτωση της παρ. 5 του δέκατου κεφαλαίου. Παραρτήματα ΠΑΡΑΡΤΗΜΑ 1 ΚΑΤΑΤΑΞΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ Υψηλός κίνδυνος -Εγγυήσεις που αποτελούν υποκατάστατα πιστώσεων -Τίτλοι αποδοχής -Οπισθογραφήσεις αξιογράφων που δεν φέρουν την υπογραφή άλλου πιστωτικού ιδρύματος. -Συναλλαγές με δικαίωμα προσφυγής υπέρ του αγοραστή -Ανέκκλητες stand –by πιστωτικές επιστολές που αποτελούν υποκατάστατα πιστώσεων -Πράξεις προσωρινής εκχώρησης και άλλες εκχωρήσεις με υποχρέωση επαναγοράς, σε ημερομηνία καθοριζόμενη από τον εκχωρούντα -Στοιχεία ενεργητικού που έχουν αγοραστεί βάσει συμφωνιών μελλοντικής αγοράς. -Καταθέσεις προθεσμίας επί προθεσμία («forward forward deposits»)  -Οφειλόμενο μέρος του τιμήματος από αγορά μετοχών και  λοιπών τίτλων  -Άλλα στοιχεία που ενέχουν επίσης υψηλό κίνδυνο Μέσος κίνδυνος -Πιστώσεις έναντι φορτωτικών εγγράφων που έχουν εκδοθεί και βεβαιωθεί (βλέπε επίσης μέτριο κίνδυνο) Σελ. 120,854(α) Τεύχος 1414 Σελ. 50 -Εγγυήσεις και ασφάλειες (περιλαμβανομένων των εγγυήσεων συμμετοχής σε διαγωνισμό, των εγγυήσεων καλής εκτέλεσης, των τελωνειακών και φορολογικών εγγυήσεων) και εγγυήσεις που δεν αποτελούν υποκατάστατα πιστώσεων  -Πράξεις προσωρινής εκχώρησης και άλλες εκχωρήσεις με υποχρέωση επαναγοράς όπου όμως η αξία των εκχωρουμένων εμφανίζεται όχι εις τον υπολογισμό του εκχωρούντος αλλά του προς ον η εκχώρησις, του εκχωρούντος εμφανίζοντος μόνον την συμφωνηθείσα τιμήν στην περίπτωση επαναγοράς. -Ανέκκλητες stand - by πιστωτικές επιστολές που δεν αποτελούν υποκατάστατα πιστώσεων. -Μη χρησιμοποιηθείσες πιστωτικές ευχέρειες (υποχρεώσεις δανεισμού, αγοράς τίτλων, παροχής εγγυήσεων και διευκολύνσεις αποδοχής) με αρχική προθεσμία λήξης μεγαλύτερη του ενός έτους -Ευχέρειες έκδοσης αξιών («Note issuance facilities -NIF») και ανανεούμενες ασφαλιστικές ευχέρειες («Revolving underwriting facilities RUF»). -Άλλα στοιχεία που ενέχουν επίσης μέσο κίνδυνο Μέτριος κίνδυνος -Πιστώσεις έναντι φορτωτικών εγγράφων, στις οποίες τα εμπορεύματα χρησιμεύουν ως πρόσθετη εγγύηση και άλλες αυτοεξυπηρετούμενες (self liguidating) συναλλαγές -Άλλα στοιχεία που ενέχουν επίσης μέτριο κίνδυνο Χαμηλός κίνδυνος -Μη χρησιμοποιηθείσες πιστωτικές ευχέρειες (υποχρεώσεις δανεισμού, αγοράς τίτλων, παροχής εγγυήσεων και διευκολύνσεις αποδοχής - με αρχική προθεσμία λήξης ενός έτους κατ’ ανώτατο όριο ή όταν αυτές μπορούν να ακυρωθούν άνευ όρων και χωρίς προειδοποίηση οποιαδήποτε στιγμή. -Άλλα στοιχεία που ενέχουν επίσης χαμηλό κίνδυνο Η Επιτροπή των Ευρωπαϊκών Κοινοτήτων θα ενημερώνεται αμέσως μόλις προστεθεί ένα νέο στοιχείο εκτός ισολογισμού σε μία από τις τελευταίες περιπτώσεις που περιλαμβάνονται σε κάθε κατηγορία κινδύνου. 12.Θ.α.70 Νομοθεσία περί Τραπεζών (Γενικά) ΠΑΡΑΡΤΗΜΑ ΙΙ ΜΕΤΑΧΕΙΡΙΣΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ ΠΟΥ ΣΧΕΤΙΖΟΝΤΑΙ ΜΕ ΕΠΙΤΟΚΙΑ ΚΑΙ ΤΙΜΕΣ ΣΥΝΑΛΛΑΓΜΑΤΟΣ Για τροποποιήσεις του παρόντος Παραρτήματος ΙΙ και άλλες ρυθμίσεις βλ. τις υπ’ αριθ.2409/27 Μαρτ.-15 Απρ.1997 (ΦΕΚ Α΄53) και 2479/ 27 Αυγ.- 4 Οκτ.2001 (ΦΕΚ Α΄220) Πράξεις Διοικ. Τράπεζας Ελλάδος, κατωτ.αριθ.89 και 113 αντίστοιχα. Με την επιφύλαξη της συναίνεσης των αρμοδίων εποπτικών αρχών, τα πιστωτικά ιδρύματα μπορούν να επιλέγουν μία από τις μεθόδους που περιγράφονται κατωτέρω για τη μέτρηση των κινδύνων που περιλαμβάνονται στο Παράρτημα ΙΙΙ. Εξαιρούνται οι συμβάσεις πράξεων επί επιτοκίων ή επί τιμών συναλλάγματος οι οποίες συνάπτονται σε αναγνωρισμένα χρηματιστήρια, όπου υπόκεινται καθημερινώς σε υποχρεωτικά όρια καλύμματος και οι συμβάσεις επί τιμών συναλλάγματος με αρχική προθεσμία λήξεως 14 ημερών ή λιγότερο. Όταν υπάρχει ξεχωριστή νομική σύμβαση, αποδεκτή από τις εθνικές εποπτικές αρχές, μεταξύ του πιστωτικού ιδρύματος και του αντισυμβαλλόμενου, δυνάμει της οποίας οι εκατέρωθεν υποχρεώσεις εκτέλεσης πληρωμών στο κοινό νόμισμα σε μία δεδομένη ημερομηνία, αντισταθμίζονται αυτομάτως με άλλες παρόμοιες υποχρεώσεις εκτελεστές την ίδια ημερομηνία, τότε αντί για το ακαθάριστο ποσό σταθμίζεται το ενιαίο καθαρό ποσό το  οποίο καθορίζεται από τη σύμβαση αυτή. Μέθοδος 1: Μέθοδος των τρεχουσών τιμών («Marking to market approach»). Βήμα α): Υπολογίζεται το θετικό κόστος αντικαταστάσεως όλων των συμβάσεων, αφού προσδιορισθεί η τρέχουσα (αγοραία) τιμή τους (marking to market) Βήμα β): Για τον υπολογισμό του συγκεκριμένου ποσού για κάλυψη των ενδεχομένων μελλοντικών πιστωτικών κινδύνων, τα συνολικά πλασματικά ονομαστικά ποσά ή αξίες που συνιστούν τη βάση της συναλλαγής των ιδρυμάτων πολλαπλασιάζονται με τα ακόλουθα ποσοστά:  Υπολειπόμενη Συμβάσεις Συμβάσεις  προθεσμία    επί επιτοκίων   επί τιμών              συν/τος Ένα έτος ή  λιγότερο             0% 1% Πάνω από ένα έτος            0,5% 5% Βήμα γ): Το άθροισμα του τρέχοντος κόστους αντικαταστάσεως και του ενδεχόμενου μελλοντικού πιστωτικού ανοίγματος πολλαπλασιάζεται με το βαθμό κινδύνου που αντιστοιχεί στο συγκεκριμένο αντισυμβαλλόμενο σύμφωνα με το έκτο κεφάλαιο Διευκρινίζεται ότι ειδικά στις περιπτώσεις ανταλλαγών εκατέρωθεν κυμαινόμενων επιτοκίων  στο ίδιο νόμισμα (single - currency floating / floating interest rate swaps), υπολογίζεται μόνο το τρέχον κόστος αντικαταστάσεως. Μέθοδος 2: Μέθοδος του αρχικού ανοίγματος (the «original exposure ”approach) Βήμα α): Τα πλασματικά ονομαστικά ποσά κάθε στοιχείου πολλαπλασιάζονται με τα κατωτέρω ποσοστά: Αρχική Συμβάσεις Συμβάσεις προθεσμία επί επιτοκίων επί τιμών λήξεως (1) συν/τος Ένα έτος ή  λιγότερο       0,5%   2% Πάνω από ένα έτος και όχι περισσότερο από  δύο έτη          1%   5% Για κάθε  επιπλέον έτος          1%   3% Βήμα β): Τα αρχικά ανοίγματα που υπολογίζονται με αυτόν τον τρόπο πολλαπλασιάζονται με τους συντελεστές στάθμισης των αντισυμβαλλόμενων μερών που δίδονται στο έκτο κεφάλαιο. (1)Προκειμένου για συμβάσεις επί επιτοκίων, τα πιστωτικά ιδρύματα μπορούν να χρησιμοποιούν, με τη σύμφωνη γνώμη της Τράπεζας της Ελλάδος, είτε την αρχική είτε την υπολειπόμενη προθεσμία. ΠΑΡΑΡΤΗΜΑ ΙΙΙ ΚΑΤΗΓΟΡΙΕΣ ΣΤΟΙΧΕΙΩΝ ΕΚΤΟΣ ΙΣΟΛΟΓΙΣΜΟΥ ΠΟΥ ΑΦΟΡΟΥΝ ΕΠΙΤΟΚΙΑ ΚΑΙ ΤΙΜΕΣ ΣΥΝΑΛΛΑΓΜΑΤΟΣ Για τροποποιήσεις του παρόντος Παραρτήματος ΙΙΙ βλ. την υπ’ αριθ.2479/27 Αυγ.- 4 Οκτ.2001 (ΦΕΚ Α΄220), Πράξη Διοικητή Τράπεζας Ελλάδος, κατωτ. αριθ.113. Συμβάσεις επί επιτοκίων -Ανταλλαγή επιτοκίων στο ίδιο νόμισμα (Single currency interest rate swaps) -Ανταλλαγή μεταβλητών επιτοκίων (Basis swaps) -Προθεσμιακές συμφωνίες επιτοκίου (Forward rate agreements) -Προθεσμιακές συμφωνίες επί επιτοκίου (Interest rate futures) -Συμβάσεις επί επιτοκίου με δικαίωμα επιλογής (option) που έχουν αγοραστεί -Άλλες συμβάσεις παρεμφερούς φύσεως (Αντί για τη σελ. 120,855(α) Σελ. 120,855(β) Τεύχος 1414 Σελ. 51 Νομοθεσία περί Τραπεζών (Γενικά) 12.Θ.α.70 Συμβάσεις επί τιμών συναλλάγματος  -Ανταλλαγή επιτοκίων σε διαφορετικά νομίσματα (Cros-currency interest rate swaps) -Προθεσμιακές πράξεις επί συναλλάγματος (Forward foreign exchange contracts) -Προθεσμιακές συμβάσεις επί συναλλάγματος (Currency futures) -Συμβάσεις επί συναλλάγματος με δικαίωμα επιλογής (option) που έχουν αγορασθεί -Άλλες συμβάσεις παρεμφερούς φύσεως Για τροποποιήσεις των σχετικών με τις προθεσμίες υποβολής των απαραίτητων στοιχείων για την άσκηση ελέγχου της κεφαλαιακής επάρκειας διατάξεων της άνω ΠΔ/ΤΕ, βλ. την παρ.3 Κεφαλ.Ε΄ της αριθ.2494/27 Μαΐου-5 Ιουν.2002 (ΦΕΚ Α΄126), κατωτ.αριθ.116.